फिजियोथैरेपीदिवस के उपलक्ष्य मे फिजियोथैरेपी वेलफेयर एसोसियेशन के तत्‍वाधान में इलाहाबाद मे विभिन्‍न कार्यक्रमों का आयोजन किया गया। इसके तहत फिजियोथैरेपी जागरूकता फैलाने के लिए सुभाष चौराहा, सिविल लाइन से केंद्रीय चिकित्सालय, उत्तर मध्य रेलवे, इलाहाबाद तक मोटर साइकिल रैली निकाली गयी। उसके उपरान्‍त केंद्रीय चिकित्सालय,उत्तर मध्य रेलवे में फिजियोथैरेपी विषय पर एक संगोष्‍ठी ‘फिट फार इंडिया, एक्‍सरसाइज इस द वेस्‍ट मेडिसिन’का आयोजन उर्मिल फिजियोथैरेपीसेंटर की ओर से किया गया। इस अवसर पर बोलते केंद्रीय चिकित्सालय,उत्तर मध्य रेलवे के चिकित्‍सा दिनेशक डॉ. विनीत अग्रवाल ने कहा कि आज के युग में फिजियोथैरेपी एक अति महत्‍वपूर्ण चिकित्‍सा क्षेत्र की इकाई है। इस अवसर पर एसोसियेशन के अध्‍यक्ष डॉ. सुरेन्‍द्र सिंह ने बताया कि फिट रहने के लिए एक्‍सरसाइज करना बहुत आवश्‍यक है। यदि मनुष्‍य किसी भी दर्द से ग्रसित है तो अपने निकटतम फिजियोथेरेपिस्‍ट की सलाह से व्‍यायाम शुरू अवश्य करे। संस्‍था के उपाध्‍यक्ष डॉ. अशोक शुक्‍ला ने फिजियोथैरेपी के विकास के बारे में विस्तार से बताया। रेलवे अस्‍पताल के अस्थि रोग विशेषज्ञ डॉ. एस.एस. नायक ने व्‍यायाम के बारे में उपयोगी जानकारी प्रदान की। मुख्‍य अतिथि डॉ. कपिल कुलश्रेष्ठ ने बताया कि फिजियोथैरेपी और आथौपेडिक्‍स् का चोली दामन का साथ है और फिजियोथैरेपीके बिना आथौपेडिक्‍स अधूरी है।